
EL  MASNOU 


Crec  que  per  començar  seria  bo  fer  un  comentari  sobre  les 
obres  de  Can  Malet,  edifici  previst  com  a  Llar  d’Avis. 

Totes  les  obres  de  remodelació  o  de  restauració  són  costo¬ 
ses,  difícils  i  complicades,  sobretot  quan  el  valor  qualitatiu 
és  relatiu,  i  únicament  té  el  valor  sentimental  i  representatiu 
d’una  època  o  d’un  poble. 

Això,  aparentment  senzill,  ens  ha  portat  complicació  rera 
complicació,  fent  que  aquestes  obres  tan  esperades  hagin 
estat  desafortunades,  malgrat  que  hi  hem  dedicat  moltes 
hores  de  reunions,  converses  telefòniques,  escrits,  etc.,  amb 
la  Direcció  General  d’Arquitectura  i  Habitatge,  arribant  fins 
i  tot,  a  haver  de  rescindir  el  contracte  amb  la  primera  empresa 
constructora. 

En  resum,  molts  entrebancs  que,  finalment,  un  cop  supe¬ 
rats  tots  els  problemes,  s’han  pogut  reprendre  les  obres 
i  esperem  que  ben  aviat  els  nostres  avis  puguin  tornar  a 

«casa  seva»,  i  gaudir  d’unes  bones  i  modernes  instal·la¬ 
cions. 


En  un  altre  ordre  de  coses,  enguany  i  durant  els  mesos  de 
juny  a  octubre,  és  a  dir  durant  el  període  estival,  hem  tingut 
un  vaixell,  el  Pelikan,  que  netejava  les  aigües  de  les  nostres 
costes,  en  el  tram  comprès  entre  Arenys  de  Mar  i  Sant  Adrià. 
Aquesta  ha  estat  una  experiència  pilot,  la  primera  a  Cata¬ 
lunya  i  a  tot  l’estat  espanyol  la  qual,  malgrat  la  dificultat  de 
fer  aquest  tipus  de  treball  a  mar  obert  i  en  quilòmetres  de 
costa,  els  150  metres  cúbics  de  brutícia  recollida,  i  els  quasi 
8  milions  de  litres  d’oxigen  abocats  al  mar  per  regenerar  les 
aigües,  avalen  aquesta  acció  de  neteja  i  recuperació.  Espe¬ 
rem,  doncs,  que  tothom  valori  aquest  esforç,  i  que  la  Direc¬ 
ció  General  de  Ports  i  Costes  continuï  donant-nos  el  seu 
suport  econòmic. 

Finalment,  voldria  remarcar  que  estem  qualificant  tota  una 
sèrie  de  terrenys  aptes  per  a  les  indústries  i  per  als  sectors 
comercials,  hotelers,  etc.,  fet  que  des  de  l’Ajuntament  valo¬ 
rem  molt  positivament,  ja  que  això  significa  més  llocs  de  tre¬ 
ball  a  la  nostra  Vila,  i  aporta  una  dinamització  de  la  riquesa 
del  Masnou. 


Concurs 

EXPOSICIÓ  DE  PESSEBRES 

NADALENCS  1988 

BASES: 

1a  Podrà  participar-hi  tothom  que  ho  desitgi,  tan  afeccionats  com  pro¬ 
fessionals,  de  qualsevol  edat. 

2a  La  tècnica  serà  lliure:  fang,  cartolina,  pedra,  etc. 

3a  La  temàtica  ha  de  fer  referència  a  aspectes  nadalencs. 

4a  Les  dimensions  dels  pessebres  seran  de:  0’50x  0’30  com  a  mínim, 
i  màxim  de  0'60x0’40  i  estaran  muntats  sobre  un  tauler,  descobert 
o  tapat,  ben  decorat,  amb  la  forma  i  volum  que  Tautor  li  vulgui  donar. 

5a  Els  pessebres  es  presentaran  a  la  Sal  d’Art  Municipal,  Oi.  Sant  Felip 
núm.  6,  interior,  a  partir  del  dia  12  de  desembre  fins  al  dia  17,  des 
de  les  10  del  matí  fins  a  la  1  del  migdia.  Caldrà  adjuntar-hi  un  sobre 
tancat,  dins  del  qual  hi  ha  de  constar  el  nom,  l’adreça  i  telèfon  de 
l’autor,  i  a  fora  del  sobre  es  farà  constar  el  títol:  Concurs-Exposició 
de  Pessebres  1988. 

6a  El  Jurat  el  formaran  membres  designats  pel  Departament  de  Cultura 

d’aquest  Ajuntament,  que  oportunament  s’anomenaran,  i  el  seu  vere¬ 
dicte  serà  inapel·lable. 

7a  Hi  haurà  tres  premis  en  metàl·lic:  'lr.  30.000  Ptes.,  2n.  20.000  Ptes., 
i  3r.  15.000  Ptes.,  i  una  medalla  de  participació  per  a  tots  els  concur¬ 
sants.  Els  premis  poden  declarar-se  deserts  si  el  Jurat  ho  creu  oportú. 

8a  El  veredicte  del  Jurat  i  lliurament  del  premi  es  farà  públic  a  la  Sala 
d’Art  Municipal,  C/.  Sant  Felip  núm.  6,  interior,  el  dia  18  de  desem¬ 
bre,  diumenge,  a  les  12  del  migdia. 

9a  Els  pessebres  presentats  quedaran  exposats  a  la  Sala  d’Art  Munici¬ 
pal,  des  del  dia  19  fins  al  30  de  desembre,  a  excepció  del  dia  de  Nadal 

i  Sant  Esteve  que  quedarà  tancada  la  Sala.  Els  horaris  de  visita  seran 
de  6  a  8  de  la  tarda. 

10a  Els  pessebres  es  podran  retirar  directament  a  la  Sala  d’Art,  a  partir 
del  dia  2  de  gener  i  fins  al  13,  des  de  les  1 1  del  matí  fins  a  la  1  del 
migdia,  a  excepció  de  dissabtes  i  dies  festius.  Passat  aquest  període 
l’Ajuntament  no  es  farà  responsable  dels  pessebres. 

11a  La  participació  a  aquest  concurs  implica  l’acceptació  d’aquestes 
Bases,  i  per  tant,  els  qui  els  incompleixin,  en  seran  exclosos. 

Nota:  Els  visitants  de  l’exposició  seran  obsequiats  amb  un  número  per 

poder  participar  en  el  sorteig  d’un  objecte  nadalenc. 

El  Masnou,  7  de  novembre  de  1988. 

Organitza: 

AJUNTAMENT  DEL  MASNOU  -  DEPARTAMENT  DE  CULTURA 


NOUS  CANVIS  AL 
CARTIPÀS  MUNICIPAL 

La  composició  del  consistori  masnoví 
ha  vist  canviar  en  els  darrers  mesos 
algunes  cares. 

En  primer  lloc  cal  lamentar  que  Anto¬ 
ni  Marcos  i  Noila  ens  hagi  deixat 
definitivament  tot  just  quan  havia  de¬ 
manat  el  relleu  de  les  seves  respon¬ 
sabilitats  municipals. 

Antoni  Marcos  tenia  61  anys,  era 
advocat  i  tenia  un  despatx  obert  al 
Masnou.  Era  militant  del  PSC  des  de  la 
seva  constitució  i  sempre  havia  estat 
un  exemple  de  militant  en  pro  dels  drets  humans  com  ho 
demostra  que  fos  membre  de  l’Associació  de  Juristes  Euro¬ 
peus  i  de  l’Associació  Pro-drets  humans. 

Irene  Gisbert  i  Borràs  ha  pres  el  relleu  d’Antoni  Marcos  en 
la  configuració  del  cartiàs  municipal. 

El  regidor  d’Esports  Francesc  Xavier 
Pagés  i  Vital  també  ha  deixat  les 
seves  responsabilitats  municipals. 
Xavier  Pagés  s’ha  destacat  sempre 
com  a  una  persona  profundament 
relacionada  amb  el  món  esportiu.  Era 
sots-president  del  Consell  Comarcal 
d’Esport. 

Pere  Parés  i  Rosés  li  ha  pres  el 
relleu  assumint  la  cartera  de  joventut. 
Pere  Parés  té  26  anys,  solter,  és  fill 
del  Masnou  i  Membre  del  Comitè 
Executiu  de  Joventut  Nacionalista  de 
Catalunya. 

Treballa  d’administratiu  i  estudia  Ciències  Empresarials. 

EDITA:  Ajuntament  del  Masnou 

FOTOS:  Quirse 

IMPRIMEIX:  Llop,  arts  gràfiques 
Itàlia,  30  -  El  Masnou 

NOU  CURS,  NOVA  ESCOLA 

El  nou  curs  escolar  1 988-1 989  va  començar  a  la  nostra  vila 
amb  una  total  normalitat  i  amb  la  bona  notícia  de  la  posada 
en  funcionament  d’una  nova  escola  al  barri  d’Ocata:  L’escola 
Salvador  Espriu.  Aquesta  escola  ha  entrat  en  funcionament 
malgrat  que  encara  no  està  totalment  acabada,  però  s’ha 
cregut  convenient  que,  aprofitant  que  una  de  les  plantes  ja 
estava  enllestida,  hi  comencessin  les  classes. 

L’escola  Salvador  Espriu,  que  està  construïda  segons  les  últi¬ 
mes  directrius  pedagògiques  en  el  marc  d’un  edifici  molt  sin¬ 
gular,  ve  a  cobrir  una  de  les  necessitats  del  barri  d’Ocata. 

Els  escolars  d’aquest  veïnat,  per  primera  vegada,  no  hau¬ 
ran  de  desplaçar-se  a  altres  sectors  de  la  població  per  poder 
anar  a  escola. 


L  ESCOLA  SALVADOR  ESPRIU 


Concurs  de  Cartells 
del  Programà  de 
LA  FESTA  MAJOR  1989 

BASES: 

la  Podrà  participar-hi  tothom  que  ho  desitgi,  tant  afeccionats  com  pro-  I 
fessionals,  de  qualsevol  edat.  I 

2a  La  tècnica  serà  lliure,  carbó,  aquarel·la,  col·lage,  etc.  I 

3a  La  temàtica  serà  lliure,  però  cal  que  hi  consti  la  inscripció  FESTA  I 
MAJOR  DE  SANT  PERE,  EL  MASNOU  1989.  I 

4a  Les  dimensions  seran  de  doble  foli,  amb  cartolina  o  altre  material  I 
gruixut. 

5a  Cada  participant  podrà  presentar  com  a  mínim  dos  cartells. 

6a  Els  cartells  s’han  de  lliurar  al  Departament  de  Cultura,  Ajuntament 
del  Masnou,  Passeig  Prat  de  la  Riba  núm.  1 ,  a  partir  del  dia  19  d’octu¬ 
bre  fins  al  30  de  novembre,  de  10  del  matí  a  2  de  la  tarda.  Caldrà 
adjuntar  un  sobre  tancat  on  hi  consti  a  dins,  el  nom,  l’adreça  i  el  telè¬ 
fon  de  l’autor,  i  a  fora  del  sobre  es  farà  constar  el  títol:  Concurs  de 
Cartells  Programa  Festa  Major  1989. 

7a  El  Jurat  el  formaran  membres  designats  per  aquest  Ajuntament,  que 
oportunament  s’anomenaran,  i  el  seu  veredicte  serà  inapel·lable. 

8a  Hi  haurà  un  únic  premi  de  50.000,—  Res.  per  al  guanyador.  El  premi 
por  declarar-se  desert  si  el  Jurat  ho  creu  oportú.  I 

9a  El  cartell  premiat  quedarà  propietat  de  l’ajuntament  1  es  publicarà  a  | 
la  portada  de!  programa  de  la  Festa  Major  de  1989,  i/o  en  altres  publi¬ 
cacions  que  l’Ajuntament  cregui  oportunes. 

10a  El  veredicte  del  Jurat  i  lliurament  del  premi,  es  farà  públic  a  la  Sala 
d’Art  Municipal,  c  .  Sant  Felip  núm.  6  interior,  el  dia  3  de  desembre, 
a  2/4  de  8  de  la  tarda. 

11a  Els  cartells  presentats  quedaran  exposats  a  la  Sala  d’Art  Municipal, 
des  del  dia  3  fins  al  10  de  desembre. 

12a  Els  cartells  no  premiats,  es  podran  retirar  a  l’ Ajuntament,  a  partir  del 
dia  15  de  desembre  fins  al  15  de  gener. 

13a  La  participació  en  aquest  consurs  implica  l’acceptació  d'aquestes 
bases,  i  per  tant,  els  que  les  incompleixen,  en  seran  exclosos. 

El  Masnou,  14  d’octubre  de  1988. 


Organitza: 

AJUNTAMENT  DEL  MASNOU  -  DEPARTAMENT  DE  CULTURA 


L’11  DE  SETEMBRE 
AL  MASNOU 

El  dia  1 1  de  setembre,  diada  Nacional  de  Catalunya,  es  van 

celebrar,  al  Masnou,  diversos  actes  culturals  i  institucionals. 

¥ 

A  les  11  del  matí  es  va  fer  un  acte  institucional  a  la  Plaça 
1 1  de  Setembre  que  va  consistir  amb  la  hisada  de  la  senyera 
catalana  i  una  ofrena  de  flors  que  les  autoritats  municipals 
van  fer  al  peu  del  monument  que  recorda  a  aquells  qui  varen 
defensar  les  llibertats  de  Catalunya  l’any  1714. 

A  més,  la  regidoria  de  cultura  va  organitzar  diversos  actes 
culturals. 

La  plaça  d’Ocata  va  ser  el  marc  ideal  per  fer-hi  un  recital 
de  música  catalana  a  càrrec  de  la  soprano  M.^  Angeles  Miró 
i  la  pianista  M.^  Rosa  Ribes. 


I  Concurs  de  Fotografia 
1 1  DE  SETEMBRE 


La  convocatòria  d’aquest  primer  concurs  de  fotografia  amb 
motiu  de  la  diada  nacional  va  tenir  una  excel·lent  acollida  i 
un  gran  nivell  de  qualitat.  Es  van  presentar  més  de  200  foto¬ 
grafies,  de  les  quals  entraren  en  concurs  1 97  ja  que  com¬ 
plien  les  bases  establertes. 

Segons  el  veredicte  del  jurat  es  van  atorgar  els  següents 
premis: 

Premi  Color  (30.000  pessetes) 

Lema:  Marroc,  tan  lluny  tan  a  prop 
Autor:  Antoni  Boldú  Garcia,  del  Masnou. 

Premi  Blanc  i  Negre  (30.000  pessetes) 

Desert. 

N 

Premi  Color  Tema  Local  (T rofeig) 

Lema:  Va  de  buten.  Títol:  Salt  d’aigua 
Autor:  Joan  Arqués  i  Pahell,  del  Masnou. 

Premi  Blanc  i  Negre  Tema  Local  (T rofeig) 

Lema:  El  Micromasnou.  Títol:  Reflexes 
Autor:  Jaume  Grané  i  Mora. 


MARROC,  TAN  LLUNY,  TAN  A  PROP 


Pàg.  4  el  MASNOU 


La  fesomia  de  l’horitzó  marítim  del  Masnou  podria  canviar 
si  els  resultats  de  l’exploració  petrolífera  que  està  duent  a 
terme  l’empresa  nord-americana  Chevron  dóna  positiu.  De 
moment,  podem  observar  que  davant  de  les  platges  del  Mas¬ 
nou  s’hi  ha  instal·lat  la  plataforma  d’exploració  Roger  W 
Mowell,  la  qual  sondejarà  el  fons  marí  durant  45  dies  dels 
mesos  d’octubre  i  novembre  per  veure  si  troba  una  bossa 
d’hidrocarburs. 

El  dia  28  de  setembre  el  regidor  d’Urbanisme  i  Obres,  Pere 
Rosell,  assistia  a  una  reunió  on  es  va  informar  de  l’inici  de 
l’exploració.  Representants  de  la  companyia  Chevron  van 
explicar  que  els  resultats  dels  estudis  previs  realitzats  els 
donaven  moltes  esperances,  i  tot  sembla  indicar  que  hi  ha 
moltes  possibilitats  de  què  hi  hagi  una  bossa  d’hidrocarburs. 
El  sondeix,  que  es  va  iniciar  el  dia  14,  confirmarà  o  negarà 
aquests  termes  i,  en  cas  que  fos  positiu  indicarà  quin  tipus 
d’hidrocarburs  hi  ha,  la  seva  qualitat  i  el  volum  de  la  bossa. 

L’exploració  CALELLA  MARINA  C-1  s’ha  situat  a  6,2  quilò¬ 
metres  del  Masnou  i  a  5,4  de  Premià  de  Mar. 


La  plataforma  Roger  W  Mowell 

La  plataforma  té  unes  dimensions  de  76  metres  de  llargada, 
53  d’amplada  i  cadascuna  de  les  tres  potes,  sobre  les  quals 
se  sustenta,  té  una  llargada  de  127  metres.  A  la  plataforma 
hi  poden  treballar  fins  a  88  homes,  està  dotada  amb  un  heli 
port  on  en  un  dels  seus  extrems  hi  pot  treballar  realitzant 
sondeigs  fora  de  la  costa  en  profunditats  de  fins  a  100 
metres.  La  Roger  W  Mowell  compta  amb  fortes  mesures  de 
seguretat  en  el  treball  així  com  amb  diversos  vaixells  salva¬ 
vides. 


ESQUEMA  DE  LA  PLATAFORMA  ROGER  W.  MOWELL 


LA  PLATAFORMA  ES  VEU  DES  DE  LA  PLATJA 


NO  HI  HA  PERILL 

DE  CONTAMINACIÓ 

La  principal  preocupació  de  les  autoritats  municipals  del  Mas¬ 
nou,  Montgat,  Premià  de  Mar  i  Badalona  ha  estat  tenir  el 
màxim  de  garanties  perquè  les  platges  de  la  costa  del 
Maresme  no  es  veiessin  afectades  per  cap  tipus  de  conta¬ 
minació. 

La  companyia  Chevron  va  explicar  en  la  reunió  del  dia  28 
de  setembre  un  exhaustiu  sistema  de  seguretat  anti- 
contaminació  i  va  garantir  que  ha  fet  més  de  50  exploracions 
a  la  Península  Ibèrica  sense  que,  de  moment,  hi  hagi  hagut 
cap  problema  greu  de  contaminació. 

En  primer  lloc  hi  ha  uns  equips  especials  de  control  del  pou 
que  inclou  preventors  d’erupcions  i  equips  per  acondicionar 
els  llots  producte  de  la  perforació.  Com  a  equips  de  control 
de  contaminació  hi  ha  també  un  separador  d’oli,  un  com- 
pactador  de  brossa  i  una  unitat  de  tractament  d’aigües  resi¬ 
duals,  Per  si  fos  necessari,  la  companyia  té  distribuïts  50 
bidons  de  200  litres  de  dispersants  a  la  plataforma,  als  vai¬ 
xells  de  subministre  i  de  suport  i  a  la  base  operativa  de  Bar¬ 
celona. 

Totes  aquestes  mesures  i  sistemes  garanteixen,  segons  la 
companyia,  una  alta  probabilitat  perquè  no  es  contaminin  les 
platges.  En  cas  que  hi  hagi  alguna  emergència  s’ha  previst 
un  sistema  de  responsabilitats  i  d’actuació  immediata.  Si  els 
resultats  de  la  perforació  exploratòria  són  positius  i  s’hi  tro¬ 
bés  petroli  hi  haurà  un  vaixell-tanc  per  a  les  proves  de  pro¬ 
ducció  i,  per  tant,  tot  el  fluïd  produït  seria  enviat  a  aquest 
vaixell,  així  s’evitaria  de  cremar-lo  i  la  possibilitat  de  conta¬ 
minar  l’aire  o  l’aigua. 

Cal  recordar  que  l’ajuntament  del  Masnou,  així  com  els  de 
la  resta  del  Maresme  estan  impulsant  una  política  de  recu¬ 
peració  de  la  façana  marítima.  Les  platges  tenen  ara  força 
accessos  amb  els  passos  subterranis,  hi  ha  dutxes,  papere¬ 
res  i  un  servei  de  neteja  de  la  sorra.  També  s’han  fet  esfor¬ 
ços  per  tenir  l’aigua  neta  contractant  el  vaixell  anticontami- 
nació  Pelikan  i  impulsant  col·lectors  i  depuradors.  Finalment, 
el  MOPU  ha  invertit  molts  milions  de  pessetes  en  regenerar 
la  sorra. 


EL  MASNOU 

Quan  havíem  escrit  un  article  per  explicar  que  El  Masnou 
tornava  a  tenir  les  platges  a  llevant  del  Port  Esportiu  de  la 
nostra  vila,  una  nova  llevantada  ha  posat  en  evidència,  una 
vegada  més,  la  precarietat  de  les  platges  que  per  dues  vega¬ 
des  ha  regenerat  el  MOPU. 

Entre  un  30  i  un  50  per  cent  de  les  platges  regenerades  que 
hi  ha  entre  el  Masnou  i  Montgat  han  desaparegut  amb  el 
temporal  de  llevant  que  ha  afectat  les  costes  catalanes  entre 
el  15  i  el  19  d’octubre.  La  platja  més  afectada  és  la  que  hi 
ha  al  sud  del  port  esportiu,  que  en  la  seva  part  que  toca  al 
terme  de  Montgat  només  n’hi  ha  quedat  la  meitat,  de  la  sorra 
que  el  Mopu  havia  posat  tot  just  acabar  aquest  estiu.  El  petit 
espigó  de  150  metres  de  llargada  que  el  MOPU  ha  construft 
a  la  desembocadura  de  la  riera  d’Alella  ha  quedat  parcial¬ 
ment  submergit  perquès  es  va  fer  a  sobre  de  la  sorra  rege¬ 
nerada,  que  se  l’ha  endut  el  temporal  i  ha  deixat  les  roques 
enfonsades.  Aquest  espigó  tenia  la  missió  d’aguantar  la  sorra 
aportada  quan  hi  hagués  temporals.  Els  tècnics  municipals 
ja  van  advertir  que  l’espigó  s’havia  de  construir  abans  que 

es  regeneressin  les  platges,  precisament  per  evitar  el  que 
ha  succeït. 

Les  altres  platges  de  la  comarca  no  n’han  sortit  tan  mal  para¬ 
des  d’aquest  darrer  temporal.  A  Montgat,  dins  del  terme 
municipal,  ha  desaparegut  entre  un  10  i  un  15%  de  la  platja, 
encara  que  ha  fet  més  mal  a  les  platges  olímpiques  de  la 
Mar  Bella  de  Barcelona. 

El  veritable  problema  és  que  les  platges  que  estan  al  sud 
del  port  segueixen  mostrant-se  poc  sòlides  davant  de  tem¬ 
porals  de  llevant,  encara  que  siguin,  de  poca  intensitat  com 
el  darrer.  A  més,  les  sorres  abocades,  tenen  tendència  en 
aquests  temporals  d’anar  cap  a  la  bocana  del  port  taponant-la 
i  impedint  la  lliure  circulació  dels  vaixells. 


El  MOPU  va  fer  aquest  estiu  la  segona  regeneració  de  les 
platges  compreses  entre  Premià  i  Montgat  amb  un  pressu¬ 
post  de  350  milions  de  pessetes  que  incloïa  la  construcció 
de  l’espigó  del  Masnou.  La  regeneració  la  va  fer  el  vaixell 
de  bandera  holandesa  Volvox-Scaldia  que  ens  va  fer  tornar 
a  viure  les  espectaculars  imatges  que  donen  aquests  vai¬ 
xells  dragadors  quan  llencen  aigua  i  sorra.  En  aquesta 
segona  regeneració  es  va  fer  una  aportació  de  270.000 
metres  cúbics  de  sorra  que  van  deixar  una  platja  de  prop 
de  25  metres  d’amplada. 


L  ESPIGO  I  LES  «NOVES»  PLATGES 


Com  ja  és  costum  a  la  nostra  Vila,  des  del  Departament  de  Cultura  del  nostre  Ajuntament,  i  amb  el  suport  de  la  Generalitat 

de  Catalunya,  iniciem  de  nou  els  Cursos  de  Català  per  a  adults,  que  ens  ajuden  a  progressar  en  la  millora  d’ús  de  la  nostra 
llengua. 

Els  cursos  són  gratuïts  i  només  cal  pagar  la  matrícula. 

Animeu-vos  I  col·laboreu  en  la  normalització  lingüística  de  Catalunya. 

CURSOS  DE  CATALÀ  PER  A  ADULTS 

Curs  1988/89 


NIVELLS 

HORARIS 

LLOC 

CURS  gratuït 

PREU  MATRÍCULA 

GRUP  DE  CONVERSA 

MATÍ,  de  2/4  de  10  a  12  -  dimecres 

Cada  de  Cultura 

550,— 

B 

MATÍ,  de  2/4  de  10  a  11  -  dimarts  i  dijous 

Casa  de  Cultura 

2.200,— 

DIGUI-DIGUI 

TARDA,  d’1/4  de  4  a  3/4  de  5  -  dilluns  i  dimecres 

Col·legi  Rosa  Sensat 

1.200,— 

B 

TARDA,  d’1/4  de  4  a  3/4  de  5  -  dimarts  i  dijous 

Casa  de  Cultura 

2.200,— 

C 

TARDA,  d’ 1/4  de  4  a  3/4  de  5  -  dilluns  i  dimecres 

Casa  de  Cultura 

3.300,— 

DIGUI-DIGUI-1 

VESPRE,  de  7  a  2/4  de  9  -  dimarts  i  dijous 

Casa  de  Cultura 

1.200,— 

DIGUl·DIGUI-2 

VESPRE,  de  2/4  de  9  a  10  -  dimarts  i  dijous 

Casa  de  Cultura 

1.200,— 

B 

VESPRE,  de  2/4  de  9  a  10  -  dimarts  i  dijous 

Casa  de  Cultura 

2.200,— 

C 

VESPRE,  de  2/4  de  9  a  10  -  dilluns  i  dimecres 

Casa  de  Cultura 

3.300,— 

Inici  del  Curs:  10  d’octubre. 

Horari  de  matriculació:  Matí,  de  dilluns  a  dijous  de  10  a  1  h. 

Vespre,  de  dilluns  a  dijous  de  20  a  21  hores. 

Del  21  al  25  de  novembre  la  Lliga  Internacional  de  la  Temperància 
tornarà  a  presentar  a  la  nostra  Vila  el  «Pla  de  cinc  dies  per  deixar 
de  fumar»,  al  qual  s’hi  poden  inscriure  totes  les  persones  interes¬ 
sades.  Aquest  curset  comprèn  classes  teòriques,  pel·lícules  i  xerra¬ 
des  sobre  experiències  personals.  Per  a  més  informació  podeu 
dirigir-vos  al  Departament  de  Sanitat  d’aquest  Ajuntament. 


Oficina 
Municipal 
d'Informació 
al  Consumidor 

El  Masnou 


□ 


CAMPANYA 
ALS  TALLERS  DE 
REPARACIÓ  DE  VEHICLES 


Des  de  l’oficina  Municipal  d’Informació  al  Consumidor,  i  amb  la 
col·laboració  dels  Serveis  Territorials  de  Comerç,  Consum  i  Turisme 
de  la  Generalitat  de  Catalunya,  s’ha  portat  a  terme,  en  una  primera 
fase,  una  campanya  a  tots  els  tallers  de  reparació  de  vehicles  de 
la  nostra  Vila,  amb  la  finalitat  de  conèixer  la  realitat  del  sector, 
assessorant-los  d’acord  amb  la  normativa  vigent  i  si  és  el  cas,  s’hi 
adaptessin  en  tot  allò  que  encara  no  fos  prou  correcte. 


CURS  DE  GEROCULTORS 


L’Institut  Nacional  d’Ocupació,  INEM,  ha  ofert  a  quest  Ajuntament 
la  possibilitat  de  realitzar  un  curs  d’Auxiliars  de  Clínica  dins  de  la 
branca  de  Geriatria.  Aquest  curs  va  dirigit  a  persones  aturades, 
majors  de  18  anys,  que  estiguin  en  possessió  del  títol  d’EGB,  o 
si  més  no,  amb  un  nivell  cultural  similar  a  aquesta  titulació. 

El  curs  té  una  durada  de  500  hores,  de  les  quals  200  són  pràctico- 
teòriques  I  s’impartiran  els  matins  en  un  local  del  Masnou,  les  altres 
300  són  de  pràctiques,  que  es  faran  en  centres  geriàtrics  propers 
a  la  nostra  Vila.  Començarà  a  principis  de  novembre. 

Totes  les  persones  interessades  en  realitzar-lo  s’han  d’inscriure  a 
les  oficines  de  l’INEM  de  Badalona  del  carrer  Laietànía,  núm.  22, 
dimarts  i  dijous  els  matins,  i  també  en  el  Departament  de  Sanitat 
d’aquest  Ajuntament,  ja  sigui  personalment  o  bé  per  telèfon. 


CARNETS  DE 

MANIPULADORS 

D’ALIMENTS 


Es  comunica  a  la  població  en  general  que  properament  es  tornarà 
a  desplaçar  l’equip  de  Sanitat  de  la  Generalitat  a  la  nostra  Vila,  per 
realitzar  l’examen  per  a  l’obtenció  del  Carnet  de  Manipuladors  d’Ali¬ 
ments. 

Totes  les  persones  interessades  en  obtenir-lo  han  d’adreçar-se  per¬ 
sonalment  al  Departament  de  Sanitat  d’aquet  Ajuntament  per 

formalitzar  la  inscripció,  fins  al  dia  4  de  novembre. 


Properament  s’iniciarà  la  segona  fase,  que  servirà  per  comprovar 
que  la  tasca  d’informació  i  assessorament  efectuada  hagi  donat  els 
resultats  positius  que  esperem. 

Passarem  ara  a  exposar  en  breus  línies,  els  drets  bàsics  que  tot 
usuari  d’aquests  tallers  té  al  seu  abast  en  el  moment  en  què  hi  porti 
a  reparar  el  seu  vehicle. 

—  El  preu  de  l’hora  de  treball  i  els  serveis  concrets,  han  d’estar 
en  un  lloc  ben  visible,  i  diferenciada  la  part  que  correspongui  al 
preu  hora  dels  impostos  que  graven  a  cada  concepte. 

—  Exercir  el  dret  de  disposar  d’un  pressupost  escrit  de  les  repara¬ 
cions  0  serveis  que  sol·liciti,  restant  obligat  al  pagament  per  la  seva 
elaboració  si  posteriorment  NO  s’encarregués  la  reparació  de  refe¬ 
rència  al  taller  que  l’ha  elaborat. 


estigui  dins  dels  locals,  o  sota  la  custòdia  del  taller,  i  pels  dies  que 
excedeixin  del  terimini  esmentat,  i  en  el  supòsit  que  en  el  resguard 
de  dipòsit  lliurat  hi  estigui  especificat. 

—  En  l’anvers  de  les  factures  hi  haurà  de  constar  les  condicions 
en  què  la  reparació  està  garantida,  i  en  cap  cas  mai  inferior  a  la 
dels  3  mesos  o  dels  2.500  quilòmetres  recorreguts,  a  excepció  dels 
vehicles  industrials  que  és  de  15  dies. 

—  Prèviament  al  pagament  de  la  factura,  l’usuari  té  el  dret  de  com¬ 
provar  els  treballs  o  reparacions  que  s’hagin  dut  a  terme. 

—  La  garantia  establerta  s’entén  total,  o  sigui,  inclosos  els  mate¬ 
rials,  mà  d’obra,  i  despeses  per  transport  que  la  reparació  exigeixi, 
quan  el  vehicle  avariat  no  pugui  moure’s. 


Les  reparacions  estan  garantides  per  TRES  MESOS,  a  excepció  Els  tallers  estan  obligats  a  tenir  a  disposició  del  públic  els  fulls  de 
que  el  vehicle  hagi  recorregut  més  de  2.500  quilòmetres.  reclamació. 


—  Els  tallers  oficials  de  marca,  han  de  tenir  a  disposició  del  públic 
els  catàlegs  i  les  tarifes  actualitzades  que  emprin,  així  com  les  tau¬ 
les  de  temps  de  treball. 

—  Els  serveis  coberts  per  garantia  tindran  caràcter  phoritari. 

—  S’ha  de  lliurar  un  resguard  acreditatiu  del  dipòsit  del  vehicle  on 
constin  com  a  mínim  les  dades  d’identificació  amb  especificació  de 
la  marca,  model,  matrícula  i  nombre  de  quilòmetres  comptabilitzats. 

—  La  presentació  del  resguard  serà  necessària,  tant  per  recollir  el 
pressupost  com  per  retirar  el  vehicle. 

—  El  taller  resta  obligat  a  lliurar  factura  escrita,  signada  i  segellada 
amb  la  descripció  de  les  operacions  realitzades  i  peces  recanvia- 
des,  així  com  les  hores  de  treball,  tot  degudament  desglossat  i 
assenyalant  per  a  cada  concepte  el  seu  import. 

—  El  taller  que  efectuï  la  reparació,  després  d’haver-la  realitzat,  està 
obligat  a  presentar  i  a  lliurar  al  client,  les  peces,  elements  o  con¬ 
junts  que  hagin  estat  substituïts,  llevat  que  ho  renunciï. 

—  Els  tallers  podran  cobrar  despeses  d’estada  del  vehicle,  quan 
després  d’haver  comunicat  a  l’usuari  que  ja  s’ha  confeccionat  el 
pressupost  o  reparat  el  vehicle,  aquest  deixi  transcórrer  més  de  tres 
dies  feiners  sense  pronunciar-se  sobre  l’acceptació  del  pressupost 
1  sense  procedir  a  la  retirada  del  vehicle,  sempre  i  quan  el  vehicle 


En  línies  molt  generals,  aquestes  són  les  normes  que  més  afecten 
als  usuaris  dels  tallers.  Per  a  una  informació  més  completa,  si  és 
del  l’interès  del  públic  usuari,  la  còpia  del  Decret  147/1987  de  31 
de  març,  està  a  la  vostra  disposició  a  l’Oficina  Municipal  d’Infor¬ 
mació  al  Consumidor 


LES  PLAQUES  ENS  INFORMEN 


Davant  de  rinterès  mostrat  per  la  normativa  que  regeix  els  establi¬ 
ments  dedicats  a  la  neteja  de  tèxtils,  el  creixent  interès  dels  usua¬ 
ris  en  conèixer  els  seus  drets,  i  tenint  en  compte  les  queixes  pre¬ 
sentades  en  aquesta  OMIC  en  matèria  de  tintoreries,  el  passat  dia 
2  de  juny,  TOficina  Municipal  d’Informació  al  Consumidor  va  sig¬ 
nar  un  Conveni  amb  les  tintoreries  de  la  nostra  Vila,  pel  qual  es 
regulen  les  normes  de  funcionament  dels  establiments  dedicats  a 
la  neteja  de  tèxtils,  sense  perjudici  del  que  estableix  l’Ordre  del 

Departament  de  Comerç,  Consum  i  Turisme  de  la  Generalitat  de 
17  de  desembre  de  1986. 

Les  normes  que  regeixen  el  Conveni  són: 

Les  empreses  hauran  d  establir  tantes  tarifes  com  qualitats  de 
servei  ofereixen  a  la  seva  clientela. 

—  ^  El  preu  del  servei  serà  abonat  pel  client  en  retirar  l’encàrrec, 
i  I  establiment  no  pot  exigir  cap  pagament  avançat. 

—  El  cartell  de  preus,  que  serà  obligatori,  haurà  de  constar  en 
lloc  ben  visible,  i  amb  els  diferents  tipus  de  serveis  lliurats  per  a 
cadascun  dels  articles  més  usuals. 

—  En  el  monient  de  rebre  la  peça,  peces  o  paquet  del  client,  l’esta- 

blimerit  haurà  d’expedir  inexcusablement  un  resguard,  que  es 

donarà  al  client,  en  el  qual  hi  haurà  de  figurar  com  a  mínim  les 
següents  dades: 

•  Nom  del  propietari  o  el  comercial  de  l’establiment,  que  per¬ 
meti  la  seva  identificació. 

•  Data  de  recepció. 

•  Designació  de  les  peces  rebudes,  amb  especificació  del  color 

bàsic,  per  a  la  neteja  en  sec.  Pel  que  fa  a  les  bugaderies, 

s’especificarà  si  el  paquet  és  de  roba  blanca,  de  color  o 
variada. 


Si  per  exemple,  la  peça  a  indemnitzar  té  un  any  de  vida  s’abonarà 
el  60%  de  l’import  total  segons  la  factura  que  es  presenti. 


EL  MASNOU 

•  Qualitat  del  servei-tipus  per  a  cadascuna  d’elles. 

•  Preu  per  a  cada  peça  o  paquet. 

•  Exempcions  parcials  de  responsabilitat  que,  a  més,  caldrà 
remarcar  de  manera  visible. 

•  Nom  del  client. 

—  Tant  l’establiment  com  el  client  podrarrfer  constar  en  el  resguard 
les  objeccions  o  observacions  que  cregui  convenients. 

jr 

—  Es  obligatori  pel  client  presentar  el  resguard  en  el  moment  de 
retirar  la  peça;  si  l’hagués  perdut,  l’establiment  únicamente  la  lliu¬ 
rarà  prèvia  la  identificació  del  client. 

—  Els  articles  podran  ser  retirats  fins  a  un  termini  màxim  de  3 
mesos,  sense  cap  tipus  de  recàrrec.  Entre  els  quatre  i  dotze 
mesos,  restabliment  podrà  exigir  un  suplement  del  20%  sobre 
el  preu  del  servei,  en  concepte  d’emmagatzematge,  sense  haver 
de  respondre  per  I  estat  de  conservació  de  la  peça. 

Després  d’un  any,  l’establiment  podrà  disposar-ne  lliurement,  i  no 
admetrà  cap  reclamació  per  aquest  concepte.. 

—  Els  establiments  poden  limitar  la  seva  responsabilitat  en  el 

resultat  obtingut,  quan,  al  seu  judici  els  articles  no  es  trobin  en  con¬ 
dicions  idònies  que  permetin  un  tractament  sense  risc  de  dany  o 
mal  resultat,  sempre  que  ho  facin  constar  en  el  resguard. 

—  L’establiment  és  responsable  davant  del  client  en  cas  de  pèr¬ 
dua  i  dany  irreparable  a  causa  d’un  mal  tractament. 


Si  no  existeix  factura,  s’indemnitzarà  amb  la  quantitat  que  resulti 
de  multiplicar  per  7  el  preu  establert  pel  servei  en  l’última  llista  de 
preus  del  Gremi  Provincial,  i  si  l’establiment  no  està  agremiat, 
s’estarà  al  preu  del  servei  establert  per  l’establiment  afectat. 

—  Si  es  perd  o  es  fa  malbé  una  peça  que  formi  part  d’un  conjunt, 
s  indemnitzarà  pel  valor  global  del  conjunt,  sempre  i  quan,  el 
mateix,  s’hagi  aportat  a  l’establiment  per  a  la  seva  neteja. 

—  La  responsabilitat  que  s’estableix  pel  deteriorament  o  mal  resul¬ 
tat  no  comprendrà  les  taques  indelebles,  les  alteracions  degudes 
a  I  ús,  fregadís  o  desgast,  efectes  del  sol,  defectuós  encolat  d’entre- 
teixits,  estampacions  alterables,  senyals  de  planxa  invisible,  alte¬ 
racions  tèrmiques  per  tavellat  mecànic,  taques  prèviament  mani¬ 
pulades  pel  client  i  falta  d’etiquetatge,  així  com  a  qualsevol  altre 
que  de  manera  expressa  es  faci  constar  en  el  resguard. 

—  Les  reclarriacions  que  no  se  solucionin  per  la  via  amistosa  entre 
l’establiment  i  el  client,  seran  examinades  per  la  comissió  peri- 
tària  que  es  creï,  i  que  demanarà  un  informe  tècnic  no  vinculat  al 

Gremi  Provincial  corresponent,  en  els  casos  de  manca  d’acord  entre 
els  membres  de  la  Ck>missió. 

Es  podrà  demanar  també,  un  informe  pericial  vinculat  per  ambues 

parts,  éssent  les  seves  despeses  a  càrrec  de  la  part  que  es  con¬ 
sideri  responsable. 

En  cas  de  no  existir  resolució  de  la  Comissió  per  manca  d’acord 
dels  seus  membres,  malgrat  l’informe  del  Gremi  Provincial,  s’haurà 
d’anar  al  peritatge  del  Gremi  o  a  la  via  jurisdiccional  ordinària. 


--  Als  autoserveis  de  bugaderia  la  responsabilitat  es  limita  al  fun¬ 
cionament  de  la  maquinària  i  a  la  qualitat  dels  productes  que  sub¬ 
ministrin. 

—  La  responsabilitat  del  servei  es  limita  a  la  indemnització  del  valor 

d  adquisició  de  la  peça,  segons  factura,  descomptant  les  següents 
quantitats: 

•  Menys  d’un  any,  20%  del  valor  factura. 

•  D  un  any  a  dos  anys,  40%  del  valor  factura. 

•  De  dos  a  tres  anys,  70%  del  valor  factura. 

•  Més  de  tres  anys,  75%  del  valor  factura. 


Les  tintoreries:  LUZ,  de  la  Sra.  MARGARITA  VILLARROEL 
GONZALEZ,  del  carrer  Prat  de  la  Riba,  núm.  42;  LA  MÀSOUINA, 
de  la  Sra.  SOLEDAD  MARTIN,  del  carrer  Josep  Llimona,  núm. 
8,  i  RENTARAPID  de  la  Sra.  TRINIDAD  LARA  ARANDA,  de  la 
Plaça  d’Ocata,  núm.  8,  van  ser  les  que  van  signar  el  Conveni, 
i  per  tant,  són  les  úniques  que  ofereixen  garanties  de  complir 
les  normes  anteriorment  exposades. 

Agraïm  la  col·laboració  d’aquests  professionals,  i  esperem  la  col·labo¬ 
ració  de  tots  els  consumidors  per  tal  que  aquesta  tasca  endegada 

ens  porti  a  obtenir  una  millor  qualitat  pel  que  fa  a  aquest  tipus  de 
servei. 

EL  MASNOU 


NECROLÒGIQUES 


Relació  de  defuncions  en  els  mesos  que  s’indiquen 

Mes  Miquel  Oliveras  Brufau 

de  maig  Natalia  Talavera  Torrent 

Maria  Tabaras  Gibernau 

Fefina  Tranquet  Ripoll 

Rosa  Roses  Galbany 

Francisco  Manuel  Marquez  Oliva 

Rita  Míllet  Sensat 

Jovita  Iglesias  Pena 

Antònia  Roses  Roses 

Josefa  Acosta  Ruiz 

Amalia  Alba  Bernal 

Ana  Colomer  Colomer 


Aquests  darrers  mesos  hem  de  lamentar  la  pèrdua  de  relevants 
personalitats  masnovínes. 

Miquel  Villà 

El  pintor  Miquel  Villà  va  morir  el  dia  25  d’agost  a  l’edat  de  87  anys 
a  causa  d’una  ràpida  malaltia.  Villà,  una  de  les  figures  més  repre¬ 
sentatives  de  l’art  català  de  la  primera  meitat  de!  segle  que,  al  llarg 
de  la  seva  carrera  va  definir  un  estil  propi  de  personalitat  inconfusi¬ 
ble,  centrat  principalment  en  el  paisatge. 

El  seu  estil  l’havien  definit  els  entesos  com  «expressionisme  aní¬ 
mic».  Villà  considerava  com  a  mestres  seus  a  Cézanne,  Gaudin, 
Van  Gogi  VIamiock. 

Els  escenaris  particulars  de  la  seva  pintura  van  ser  el  Maresme, 
particularment  El  Masnou,  Eivissa  i  el  Pirineu  de  Lleida. 

Pere  Jordi  Bassegoda  Musté 

Pere  Bassegoda  havia  exercit  d’arquitecte  municipal  al  nostre  Ajun¬ 
tament.  Va  destacar-se  com  a  un  gran  estudiós  de  temes  masno- 
vins.  Pere  Bassegoda  ens  ha  legat  dos  llibres  dedicats  a  la  nostra 
vila:  «El  Masnou  1928»  I  «Disehos  de  la  Marina  de  Vela  del  Mas- 


Mes 
de  juny 


Mes 

de  juliol 


Mes 

d'agost 


Dolors  Comellas  Canudas 
Germàn  Robles  Gonzàlez 
Josefa  Comellas  Canudas 
Concepción  Santiago  Quero 
Caridad  Navarro  Salas 
Manuel  Sanante  Martín 
Ramona  Càncer  Peralta 
Pedro  Bolart  Esmerats 
Antònia  Morata  Ramos 
Josep  Comes  Robert 
Pau  Fito  Casany 
Dolores  Vilagenis  Mitjans 

Teresa  Mateu  Cabané 
Antonio  Marcos  Noila 
Domingo  Pruna  Mas 

Plàcida  Campanario  García 
Domingo  Puig  Gasso 
Mercè  Solanas  Ribera 
Joaquín  Martínez  Navarro 
Pere  Gispert  Noila 
Encarnazión  Portillo  Martínez 
Jordi  Moreell  Duran 
Isidre  Expósito  Ramentol 
Miquel  Villà  Bassols 
Antonio  Escobedo  Escobedo 
Joan  Figueras  Sabadell 
Engràcia  Masgrau  Llinàs 
Pere  Pagès  Casals 


nou  de  1800». 

Camil  Fabra  Monteys,  Marquès  del  Masnou 

Camil  Fabra,  marquès  de  Masnou  també  ens  ha  deixat  amb  el  bon 
record  d’haver  estat  una  persona  que  va  estimar  i  treballar  pel  Mas¬ 
nou.  El  Marquès  havia  rebut  la  Medalla  de  la  nostra  vila  com  a  reco¬ 
neixement  al  gest  de  cedir  gratu'rtament  els  terrenys  necessaris  per 
a  construir-hi  l’Institut  de  Batxillerat  de  la  nostra  població. 

Horari  de  visites  de  l’Equip  de  Govern  de  l’Ajun¬ 
tament  del  Masnou 

I  Governació  i  Serveis  Municipals: 

Sr.  MARIÀ  ARAN 
Dijous  de  19  a  20  hores 

Cultura,  Ensenyament,  Joventut  í  Esports: 

Sra.  ANNA  M.®  MORA 

Dimecres  i  Divendres  de  12  a  14  hores 

Hisenda: 

Sr.  JOSEP  PUIG 

Dilluns,  Dimecres  i  Divendres  de  10  a  12  hores 

I  Obres  i  Urbanisme: 

Sr.  PERE  ROSSELL 

Dilluns  i  Dimecres  de  10  a  12  hores 

Serveis  Socials: 

Srta.  ASSUMPTA  VILAR 
Dimarts  d'11  a  12  hores 


Guia  Telefònica 

Serveis  públics  generals 

Ajuntament  (oficines)  .  555  06  00 

Serveis  de  Manteniment,  Escombraries 

i  Neteja  de  carrers .  555  09  02 

Plaça  Mercat  .  555  1 0  35 

Correus  i  Telègrafs  .  555  09  96 

Notaries  . .  555  80  1 1  -  555  90  1 1 

Serveis  d’aigües  .  555  13  07 

FECSA  .  555  31  00  -  555  35  1 6 

Hidroelèctrica .  751  03  05 

Catalana  de  Gas  .  31 0  63  04 

Telefònica  .  798  07  00 

Oficina  Mun.  del  Consumidor  .  555  86  86 

Jutjat  de  Pau  .  555  07  13 

Serveis  Mortuoris .  555  09  61 

Urgències 

Ambulàncies  555  21  21 

Centre  d’Urgències  S.S .  555  70  61 

Lloc  de  socors . 555  1 8  20 

Policia  Municipal  . ' .  092  i  555  22  44 

Guàrdia  Civil .  555  02  53 

Bombers  de  Badalona  . .  380  00  08 

Taxis  .  555  03  18 


Sanitat  i  Benestar  Social: 

Srta.  NÚRIA  TORAN 
Dimarts  de  18  a  20  hores 

Obres  Municipals: 

Sr.  MANUEL  MARTÍNEZ 
Dilluns  i  Dimecres  de  10  a  12  hores 

Ensenyament  i  Joventut: 

Sr.  PERE  PARÉS 

Dilluns  de  17  a  19  hores  i  Divendres  de  12  a  2  hores 

Per  demanar  una  entrevista  s’ha  de  concretar  hora  amb  ante 
lació,  trucant  al  telèfon:  555  06  00. 

Horari  de  visites  del  Grup  Municipal  Socialista 
de  l’Ajuntament  del  Masnou 

Presidència,  Àrea  de  Governació,  Serveis  Municipals: 

Sr.  EUVDI  TORRES  GONZÀLEZ 
Dimarts  de  8  a  10  vespre 

Àrea  d’Urbanisme,  Obres  Públiques: 

Srta.  GENOVEVA  ANDREU  LAHOZ 
Dimarts  de  6  a  7  tarda 

Àrea  d’Hisenda,  Administració: 

Sr.  RAMON  MINONDO  FOMINAYA 
Dimarts  de  6  a  7  tarda 

Àrea  de  Benestar  Social: 

Sr.  EUDARD  ALFARO  SANZ 
Dimarts  de  8,5  a  9,5  vespre 

Àrea  de  Cultura,  Ensenyament,  Joventut,  Esports: 

Srta.  IRENE  GISBERT  BORRÀS 
Dimarts:  de  9  a  10  vespre 


